# **DECIZIA ETAPEI DE ÎNCADRARE**

## Nr. număr din 05.07.2016

....

Ca urmare a solicitării de emitere a acordului de mediu adresate de **BALAZS NATURAL OIL S.R.L.**, cu sediul în Str. Muncitorilor, Nr. 2, Vlahita, Judetul Harghita, ...., înregistrată la APM Harghita cu nr. 4410/25.05.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **05.07.2016**, că proiectul **„Înfiinţare punct de lucru prin amenajări interioare nestructurale pentru fabricarea uleiurilor vegetale”**,propus a fi amplasat în orașul Vlăhița, str. Mihai Eminescu nr.2, județul Harghita, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. II, pct. 7 lit.a;

…**b) Caracteristicile proiectului:**

**1.a. Mărimea proiectului:**

Proiectul propus constă din înființarea unui punct de lucru pentru fabricarea uleiurilor vegetale pe o suprafață utilă de 86,80 mp, care cuprinde următoarele spații: scară de acces de la demisol la parter, hol incintă, vestiar persoane cu grup sanitar, lift de marfă, spațiu administrativ, magazine pentru materii prime în saci , spațiu de producție, magazie produse finite ambalate.

Capacitatea de producție va fi de 100-250 kg/zi materie primă-diferite semințe colectate din zonă

**Fluxul tehnologic cuprinde:**

-Recepționarea materiei prime de la producătorii și colectorii locali

-Introducerea în prelucrare cu pregătirea materiei prime cu sortare, selectare, curățare

-Curățirea mecanică a materiei prime

-Presarea semințelor cu melc mecanizat electric

-Filtrarea dublă a uleiurilor și răcirea

-Dozarea, ambalarea, etichetarea produselor

-Înfolierea în baxuri a produselor

-Înmagazinarea produselor finite în vederea expedierii

-Valorificarea produsului secundar ca furaje pentru animale

Alimentarea cu apă se realizează din rețeaua de apă potabilă a orașului Vlăhița

Apele uzate menajere și cele tehnologice vor fi evacuate în sistemul de canalizare menajeră a orașului Vlăhița.

Încălzirea și prepararea apei calde menajere se realizează de la centrala termică proprie, utilizând ca și combustibil gaz natural.

**b. Cumularea cu alte proiecte**: -Nu este cazul.

**c. Utilizarea resurselor naturale**: Nu este cazul.

**d. Producţia de deşeuri**:

-*Deşeurile municipale amestecate cod 20.03.01 , vor fi transportate de către operatori economici autorizați în acest sens.*

**e. Emisii poluante, inclusiv zgomotul şi alte surse de disconfort**:

*- emisii în aer:- în faza de realizare a lucrărilor-nu este cazul*

*-în timpul funcţionării concentraţiile maxime de poluanţi evacuaţi prin gazele de ardere de la centrala termică utilizând ca și combustibil gaz natural, nu vor depăşi valorile limită preventive de emisie stabilite prin Ordinul nr.462/1993 emis de Ministerul Apelor, Pădurilor şi Protecţiei Mediului, anexa nr.2,*

*- emisii în apă:-la punerea în funcţiune vor fi evacuări de ape tehnologice rezultate de la spălarea și igienizarea spațiilor de producție . Concentraţiile maxime de plouanţi evacuaţi în sistemul de canalizare menajeră a oraşului Vlăhiţa se vor încadra în valorile prescrise în Anexa nr.2 a HG nr.188/2002.modificat şi completat prin HG nr.352/2005;*

*- emisii în sol:- Nu este cazul.*

*- zgomot:- generat de utilaje omologate se vor încadra în Ordinul MS nr.119/2014.*

**f. Riscul de accident**, ţinându-se seama în special de substanţele şi de tehnologie utilizate:

*-* :*- prin punerea în funcţiune a obiectivului aferent proiectului nu vor fi utilizate substanţe/preparate periculoase care ar putea genera fenomene de accidente.*

**2**. **Localizarea proiectului**:

**2.1.utilizarea existentă a terenului**:*- Terenul se află în intravilanul oraşului Vlăhiţa, în proprietate privată, conform Certificatului de Urbanism nr.20/21.03.2016, emis de Primăria Oraşului Vlăhiţa*

**2.2.relativa abundenţă a resurselor naturale din zonă, calitatea şi capacitatea regenerativă a acestora: -**nu este cazul

**2.3.capacitatea de absorbţie a mediului**:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate:*-nu este cazul*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului se situează la o distanţă de cc.7,6 km faţă de situl Natura 2000* ***”Harghita Mădăraş”*** *ROSCI 0090.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă- intravilanul oraşului Vlăhiţa,*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

**1.**Concentraţiile maxime momentane de poluanţi evacuaţi în sistemul de canalizare a oraşului Vlăhiţa, se vor încadra în valorile prescrise în anexa nr. 3 a Hotărârii Guvernului României nr. 188/2002, completat şi modificat prin H.G. nr.352/2005 – NTPA-002/2005;

**2.**.Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

**3.**Concentraţiile maxime de poluanţi evacuaţi prin gazele de ardere de la centrala termică utilizând combustibil solid , nu vor depăşi valorile limită preventive de emisie stabilite prin Ordinul nr.462/1993 emis de Ministerul Apelor, Pădurilor şi Protecţiei Mediului, anexa nr.2,

***4.***Nivelul de zgomot, rezultat în perioada de execuţie a lucrărilor de construcţii respectiv în urma desfăşurării activităţii, măsurat la exteriorul locuinţei la 1,5 m înălţime de la sol în conformitate cu prevederile standardului SR ISO nr.1996/2-08 şi ale Ordinului Ministerului Sănătăţii nr.119/2014, nu va depăşi valoarea maximă de :

-L ech = 55 dB(A) între orele 7oo - 23oo şi

-L ech = 45 dB(A) între orele 23oo - 7oo;

**5.** Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

**6.** În cazul în care capacitatea de prelucrare va depăşi 1 to/zi materie primă, veţi avea obligaţia de a solicita şi de a obţine autorizaţie de mediu. Documentaţia va fi întocmită conform prevederilor Ordinului M.M.D.D. nr. 1798/2007**.**

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Ing. DOMOKOS László József

**Şef serviciu A.A.A.**

Ing. LÁSZLÓ Anna

**Întocmit,**

Ing. BOTH Enikő